**Ministru kabineta noteikumu projekta „Grozījumi Ministru kabineta**

**2008. gada 21.jūlija noteikumos Nr.567 „Noteikumi par Latvijas**

**būvnormatīvu LBN 208-08 „Publiskas ēkas un būves”””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Būvniecības likuma 2.panta ceturtā daļa Latvijas būvnormatīvs LBN 201-10 „Būvju ugunsdrošība” (apstiprināts ar MK 28.06.2011. noteikumiem Nr.498)  |
|  2. | Pašreizējā situācija un problēmas |  Latvijas būvnormatīvā LBN 208-08 „Publiskas ēkas un būves” ir iestrādātas ugunsdrošības prasības, kuras izriet no Latvijas būvnormatīva LBN 201-07 „Būvju ugunsdrošība” (apstiprināts ar MK 11.12.2007. noteikumiem Nr.866). Tā kā 2011.gadā ir izdots jauns Latvijas būvnormatīvs LBN 201-10 „Būvju ugunsdrošība” (apstiprināts ar MK 28.06.2011. noteikumiem Nr.498), līdz ar to attiecīgi ir jāprecizē LBN 208-08. LBN 208-08:  1) ir noteikta prasība, ka projektējot publiskas telpas, vai atsevišķas ēkas daļas rekonstrukcijas vai renovācijas gadījumā un ar to saistītās funkcionālās pārmaiņas ietekmē visas ēkas ekspluatāciju un nepieciešams mainīt telpu plānojumu, ēkas inženiertehniskās apgādes tīklu shēmu vai ēkas ārējo veidolu (piemēram, mainās atsevišķu logu ailu dalījums, kas atšķiras no pārējiem ēkas fasādes elementiem) jāizstrādā būvprojekts visai ēkai kopumā atbilstoši Vispārīgajiem būvnoteikumiem, taču šobrīd jau Vispārīgajos būvnoteikumos ir noteikti gadījumi, kad nav nepieciešams izstrādāt būvprojektu un to var veikt vienkāršotā kārtībā; 2) noteikts, ka apbūves laukumu nosaka kā tāda laukuma projekciju cokola stāva līmenī, kuru ierobežo ēkas ārējais perimetrs, taču ēkām var nebūt cokola stāva; 3) būvnormatīvā noteikts, ka horizontālo komunikāciju un tehnisko telpu minimālais telpas augstums ir ne mazāks par 2,5 metriem, taču šāds telpas augstums šīm telpām nav nepieciešams; 4) noteiktas prasības personām ar īpašām vajadzībām (4.nodaļa), taču īpašas prasības iekļūšanai ēkā ir nepieciešamas arī citām iedzīvotāju grupām – vecākiem cilvēkiem, bērniem, personām ar bērnu ratiem u.c., līdz ar to nepieciešams precizēt nodaļas nosaukumu. Bez tam šajā nodaļā ir noteikts, ka uz kāpņu margām pie pirmā un pēdējā pakāpiena iestrādā stāva numuru Braila rakstā, taču šobrīd jau plaši tiek lietots taktilais (sataustāmais) apzīmējums; 5) noteikts, ka ārstniecības iestādēs koridoros durvju vērtnes platums ir jāparedz 1,2 m, kas nozīmē, ka arī poliklīnikās un ārstu prakses vietās ir jāievēro šāds durvju platums, lai gan ambulatorām iestādēm un ārstu prakses vietām ne vienmēr ir iespējams nodrošināt šādu durvju vērtnes platumu, īpaši, ja telpas tiek pielāgotas šādas funkcijas veikšanai; 6) publisko pasākumu zālēm (skatītāju zāle, mācību iestāžu zāles, zāles konferencēm un semināriem) ir noteikts vienas sēdvietas minimālais laukums, taču, pielāgojot dažādas zāles publiskiem pasākumiem, ne vienmēr var ievērot būvnormatīvā noteiktās prasības; 7) būvnormatīvā ir noteikts, cik stāvu ēkās drīkst atrasties izglītības iestādes, kā arī ārstniecības, veselības aprūpes, sociālās aprūpes un rehabilitācijas iestādes, kas bieži nav pamatota. Šādām iestādēm svarīgākais ir ēkas ugunsnoturības pakāpe; 8) Latvijas būvnormatīvā LBN 201-10 „Būvju ugunsdrošība” ir noteikts evakuācijas ceļa maksimālais garums, kas III lietošanas veida būvēm ir 45 metri, taču projektējot sporta būves (arēnas) ne vienmēr var ievērot evakuācijas ceļa maksimāli pieļaujamo garumu.   |
|  3. | Saistītie politikas ietekmes novērtējumi un pētījumi |  Politikas ietekmes novērtējumi vai pētījumi nav veikti. |
|  4. | Tiesiskā regulējuma mērķis un būtība |  Noteikumu projektā ir iekļautas normas, kuras izriet no Latvijas būvnormatīva LBN 201-10 „Būvju ugunsdrošība” (apstiprināts ar MK 28.06.2011. noteikumiem Nr.498): 1) ēku augstums, ja tas attiecas uz ugunsdrošības prasībām, tiek noteikts līdz ēkas augstākā stāva grīdas līmenim (121.punkts); 2) svītrotas prasības, kas jau noteiktas LBN 201-10 vai vairs nav aktuālas - saskaņā ar LBN 201-10 ēkām ugunsdrošības prasības ir atkarīgas no projektējamās ēkas lietošanas veida un ēkas ugunsnoturības pakāpes, kā arī ēkas augstākā stāva grīdas līmenim - līdz 8 metriem, līdz 28 metriem vai virs 28 metriem (102., 120.punkts);  3) mainīta prasība veidot ugunsdrošības nodalījumus, bet ir noteikta prasība projektēt ugunsdroši atdalītas telpas (45., 50., 106., 107., 127.punkts); 4) būvnormatīvs ir papildināts (9.1punkts) ar vispārīgu atsauci uz ugunsdrošības jomas normatīvajiem aktiem, izņemot, ja LBN 208 nav noteikts citādi, līdz ar to tiek svītrotas prasības, kuras ir noteiktas ugunsdrošības būvnormatīvā (21., 29., 30., 32., 34., 35., 75., 78., 80., 108.punkts); 5) svītrotas prasības, kuras šobrīd vairs neparedz ugunsdrošības normatīvie akti (49., 54., 55., 55.1, 59., 149., 150., 151., 152.punkts, 7.nodaļa). Bez tam, noteikumu projekts paredz: 1) precizēt būvnormatīva 8.punktu, nosakot, ka būvprojekts nav nepieciešams, ja tas noteikts Vispārīgajos būvnoteikumos, piemēram, būvniecība notiek vienkāršotajā kārtībā, aizpildot ēkas fasādes vienkāršotās renovācijas apliecinājuma karti vai būvvaldes informēšana par logu nomaiņu, kā arī precizēts, ka projektējot publiskas telpas, vai atsevišķas ēkas daļas rekonstrukcijas vai renovācijas gadījumā un ar to saistītās funkcionālās pārmaiņas ietekmē visas ēkas ekspluatāciju un nepieciešams mainīt telpu plānojumu, ēkas inženiertehniskās apgādes tīklu shēmu vai ēkas ārējo veidolu (piemēram, mainās atsevišķu logu ailu dalījums, kas atšķiras no pārējiem ēkas fasādes elementiem) jāņem vērā projektēšanas uzdevums un tehniski ekonomiskie apsvērumi; 2) precizēts publisko ēku raksturojošais rādītājs – apbūves laukums; 3) būvnormatīvā noteikts, ka horizontālo komunikāciju un tehniskajās telpās minimālais telpas augstums ir ne mazāks par 2,45 metriem; 4) precizēts būvnormatīva 4.nodaļas nosaukums, kā arī papildināts ar prasību, ka stāva numuru kāpņu margā var norādīt arī taktilā rakstā, ir norādīts arī kā jāveido taktilais uzraksts; 5) precizēts 66.punkts, nosakot, ka apmeklētājiem – riteņkrēslu lietotājiem – koridorus projektē ar brīvo platumu vismaz l,5 m un slimnīcās, kā arī pansionātos un citas sociālās aprūpes iestādēs, kurās ir paredzētas telpas guļošiem pacientiem durvju vērtnes platumu – 1,2 m.; 6) publisko pasākumu zālēm (skatītāju zālēm, mācību iestāžu zālēm, konferenču un semināru zālēm) rekonstrukcijas vai renovācijas gadījumā ir pieļaujams neievērot būvnormatīvā noteikto vienas sēdvietas minimālo laukumu un saglabāt esošo laukumu, ja nodrošinātas higiēnas normas un nepieciešamie evakuācijas ceļa gabarīti; 7) precizēta dažādu funkciju publisko telpu atrašanās konkrētā ēkas stāvā atkarībā no ēkas ugunsnoturības pakāpes (izglītības iestādes, ārstniecības, veselības aprūpes, sociālās aprūpes un rehabilitācijas iestādes) ; 8) papildus noteikts, ka evakuācijas izejas no sporta būvju skatītāju zāles (arēnas) veido kā ugunsdrošības nodalījumu ar izejas durvju ugunsizturību EI 30 (evakuācijas laiks nedrīkst pārsniegt 30 minūtes) vai ailu aizsardzībai paredz automātisko ūdens aizsegu.   |
|  5. |  Projekta izstrādē iesaistītās institūcijas | Normatīvo aktu izstrādāja neformāla darba grupa, kurā piedalījās Ekonomikas ministrija, Valsts ugunsdzēsības un glābšanas dienests, Rīgas pilsētas Būvvalde, Latvijas Arhitektu savienība, Būvmateriālu ražotāju asociācija un Latvijas Inženierkonsultantu asociācija  |
|  6. |  Iemesli, kādēļ netika nodrošināta sabiedrības līdzdalība |  Nav attiecināms  |
|  7. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Tā kā normatīvs nosaka projektēšanas prasības, tad tieši šāds regulējums ietekmē projektu virzītājus, arhitektus.  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Valsts un pašvaldību iestādes, kuras tieši vai netieši ir iesaistītas būvniecības procesā  |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme | Projekts šo jomu neskar. |
|  5. |  Administratīvās procedūras raksturojums | Projekts šo jomu neskar. |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija | Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Tika informēti darba grupas locekļi, kuri piedalījās Latvijas būvnormatīva LBN 201-10 „Būvju ugunsdrošība” izstrādē |
| 2. | Sabiedrības līdzdalība projekta izstrādē  | Normatīvo aktu izstrādāja neformāla darba grupa, kurā piedalījās Ekonomikas ministrija, Valsts ugunsdzēsības un glābšanas dienests, Rīgas pilsētas Būvvalde, Latvijas Arhitektu savienība, Būvmateriālu ražotāju asociācija un Latvijas Inženierkonsultantu asociācija |
| 3. | Sabiedrības līdzdalības rezultāti  | Darba grupas locekļi atbalsta projekta virzību |
| 4. | Saeimas un ekspertu līdzdalība | Netika iesaistītas Saeimas komisijas projekta izstrādē |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Būvniecības ekspertiPašvaldību būvvaldes un valsts un pašvaldību institūcijas, kuras kontrolē būvniecības procesu |
|  2. |  Projekta izpildes ietekme uz pārvaldes funkcijām | Ietekme uz pārvaldes funkcijām nav, tā kā konkrētās prasības ir jāievēro projektētājam |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Nav nepieciešams veidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekta izpildei nav nepieciešams likvidēt esošās institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekta izpildes rezultātā nav plānots reorganizēt vai apvienot jau esošās institūcijas. |
|  6. |  Cita informācija | Nav. |

Anotācijas III, IV un V sadaļa - projekts šīs jomas neskar.

Ekonomikas ministrs D.Pavļuts

# Vīza:

# Valsts sekretārs J.Pūce

27.07.2012. 9:42

E.Bučinska,

67013032, Elga.Bucinska@em.gov.lv